ปัญหา: เนื่องด้วยผู้ร้องพบข้อผิดพลาดของเนื้อหาในรายงานโครงการชุมชนเข้มแข็งตามหลักปรัชญาเศรฐกิจพอเพียง ที่ทางสำนักงานเขตบางนาได้จัดทำ โดยพบว่ามีข้อมูลที่หัวข้อและเนื้อหาต่างกัน มีการระบุลงวันที่ต่างกัน แต่ได้ลงรูปถ่ายของบุคคลคนเดียวกัน สวมใส่เสื้อผ้าแบบเดียวกัน เพียงแต่ได้นั่งในจุดที่แตกต่างกัน ทำให้ผู้ร้องมีความสงสัยว่าเกิดจากความผิดพลาดในการลงข้อมูลหรือไม่ หรือเป็นการลงข้อมูลที่เป็นเท็จในรายงานดังกล่าว ซึ่งผู้ร้องเคยได้เข้าไปสอบถามที่สำนักงานเขตบางนา เมื่อวันที่ 25 มิถุนายน 2566 ช่วงเวลาประมาณ 9.32 น. แต่เจ้าหน้าที่ชื่อนัตตี้ ฝ่ายพัฒนาชุมชน ได้แจ้งว่าผู้ร้องนั้นไม่ได้มีทะเบียนบ้านอยู่ในพื้นที่เขตบางนาจึงไม่มีสิทธิ์มาขอดูข้อมูลและไม่ได้ให้ข้อมูลต่อ ซึ่งไม่สอดคล้องกับ พรบ. ข้อมูลข่าวสารและนโยบายของผู้ว่าราชการกรุงเทพมหานคร และรายงานดังกล่าวนั้นมีลายเซ็นรับรองของผู้อำนวยการเขตแล้ว จึงอยากให้มีการตรวจสอบข้อมูลของรายงานดังกล่าวว่ามีความถูกต้องจริงหรือไม่ และมีการแก้ไขข้อมูลดังกล่าวแล้วหรือยัง โดยต้องการให้มีการชี้แจงให้ผู้ร้องได้รับทราบด้วย
อ้างอิงเลขที่รับแจ้ง ZUZM7M
เมื่อวันที่ 24พ.ค. 2567
รับรองการแก้ไขปัญหา
//ประชาชนมีข้อสอบถาม
1. รับรองการแก้ไขปัญหา ใครเป็นผู้รับรอง
2. ผู้รับรองการแก้ไขปัญหามีกระบวนการในการตรวจสอบภาพที่มีการแก้ไขอย่างไร โปรดอธิบายโดยละเอียด เช่นตรวจสอบจาก raw data ของไฟล์ภาพ หรือถ้าจากกล้องวงจรปิดในช่วงวันและเวลาของภาพที่ถ่าย ณ สถานที่จริง
3. ภาพที่มีการใส่ในรายงานหลังจากการแก้ไข ไม่สอดคล้องกับรายชื่อที่มีการลงนาม ซึ่งจำนวนรายชื่อที่ลงนาม มีมากกว่าจำนวนคนที่อยู่ในภาพ โปรดอธิบายข้อสงสัยในส่วนนี้
4. ผู้ร้องไม่ได้ต้องการขอข้อมูลใดๆจากตัวรายงานฉบับดังกล่าวรวมทั้ง การขอคัดสำเนา การถ่ายภาพ ซึ่งผู้ร้องมิเคยได้กระทำตั้งแต่ครั้งแรกตังแต่ได้เอกสารที่ได้มีการเขียนรายงานฉบับดังกล่าว
5. รูปเล่มรายงานมีการลงนามของเจ้าหน้าที่ที่พิมพ์/ทาน ในเอกสารของเล่มรายงานเหมือนกับบันทึกฉบับนี้ เพราะฉะนั้นโปรดอธิบายถึงกระบวนการในการสอบทานข้อมูล ว่าเพราะเหตุใดจึงเกิดข้อผิดพลาดของการจัดทำรายงานฉบับดังกล่าว
6. รายงานฉบับดังกล่าวจัดทำเสร็จสิ้น(เข้าเล่มสันกาวเมื่อปี2566 แต่เมื่อผู้ร้องเข้าไปสอบถามเมื่อวันที่ 1 พฤษภาคม 2567 ปรากฏว่า ยังไม่ได้มีการแก้ไขใดๆ โปรดอธิบายถึงช่วงเวลาที่ยังไม่ได้มีการแก้ไขเอกสาร จนระยะเวลาล่วงเลยมามากกว่า11 เดือน
7. ทางผู้ร้องเข้าใจถึงกระบวนการในการขอดูเอกสาร แต่โปรดอธิบายถึงครั้งแรกเพราะเหตุใดถึงมีการให้ผู้ร้องสามารถดูเล่มรายงานได้โดยที่ไม่มีการเขียนแบบฟอร์มตามที่สำนักพัฒนาสังคมกำหนดไว้ และโปรดอธิบายถึงเลขที่คำสั่ง/แนวปฏิบัติบันทึกข้อความหรืออื่นๆที่เกี่ยวข้อง ขั้นตอนการเขียนแบบฟอร์มดังกล่าว
8.ขอให้มีหน่วยงานกลางที่มาจากที่อื่นมิใช่หน่วยงาน คณะบุคคลภายในเขตบางนา เป็นผู้ตรวจสอบเอง เพื่อความโปร่งใสและความสุจริตในการปฏิบัติหน้าที่ของข้าราชการ
9. ในบันทึกข้อความที่ได้มีการแนบมีการระบุถึงชุมชนดังกล่าวแต่ผู้ร้องยังมิได้มีการแจ้งหรือได้รับการติดต่อกลับจากหน่วยงานที่เกี่ยวข้อง เพื่อสอบถามข้อมูล ดังนั้น บันทึกฉบับนี้ได้มีการนำชื่อชุมชนมาไส่ได้อย่างไร และมั่นใจได้อย่างไรว่าเป็นโครงการที่เกิดขึ้นในชุมชนนั้นจริง โปรดอธิบายเป็นลายลักษณ์อักษรตามหนังสือราชการ (จากเลขที่รับแจ้ง zuzm7m ยังไม่พบว่าผู้ร้องมีการแจ้งชื่อชุมชนดังกล่าว)
ถนน: สรรพาวุธ
เขต: บางนา
#1555